देश भर में सभी संस्थानों को कवर करने वाले 120 से भी अधिक टेक्नोलॉजी बिजनेस इन्क्यूबेटर हैं। मंत्री महोदय ने यह भी कहा देश के शीर्ष केंद्रीय तकनीकी संस्थानों में नवाचार एवं अनुसंधान संबंधी बुनियादी ढांचे को तेजी से स्थापित करने के लिए उच्च शिक्षा वित्त पोषण एजेंसी (एचईएफए) के जरिए अधिक धन आवंटित करने पर सरकार का विशेष ध्यान होने और इन संस्थानों के 1000 शीर्ष छात्रों को प्रधानमंत्री अनुसंधान फेलोशिप (पीएमआरएफ) देने से भारत के नवाचार एवं अनुसंधान प्रयासों को आगे बढ़ाने और प्रतिभा पलायन को रोकने में मदद मिलेगी। टिंकरिंग लैब्स सभी उच्च शैक्षणिक संस्थानों में शुरू की गई हैं और नीति आयोग के अटल नवाचार मिशन के अंतर्गत टिंकरिंग लैब्स को स्कूल स्तर पर स्वीकृत किया जाता है।